Eyþór Úlfar Þórisson og Andri Þór Jónsson , sem skipa lagahöfunda - og framleiðsluteymið September , voru að gefa út nýtt lag með Birgittu Haukdal . „ Um daginn vorum við Eyþór í stúdíóinu að pæla hvaða listamönnum við værum til í að gera lag með , “ segir Andri Þór en síðastliðin þrjú ár hafa þeir fengið þekkta íslenska söngvara til liðs við sig , þ.á.m . Jón Jónsson og Steinar . „ Sú hugmynd kom þá upp hjá okkur hvað það væri mikil gargandi snilld að gera lag með Birgittu Haukdal þar sem hún er ákveðin táknmynd í íslensku poppi og við báðir vægast sagt súper-fans þegar við vorum litlir . Það sama kvöld sömdum við lagið sem rann tiltölulega fljótt frá okkur og við sendum henni demóið . Nokkrir dagar liðu þar til hún svaraði okkur og sagðist vera til . Hún kom til okkar upp í stúdíó og söng allt lagið inn á einu kvöldi . Frá demói yfir í lokaútgáfu lagsins liðu einungis 2 vikur , “ segir Andri Þór . „ Frá demói yfir í lokaútgáfu lagsins liðu einungis 2 vikur . “ „ Það var mikið fagnaðarefni að hitta Birgittu Haukdal þegar lagið Aðeins nær þér varð til , enda Birgitta ein af goðsögnum íslenskrar popptónlistar . “ Írafár kom aftur saman eftir margra ára hlé í Eldborg í fyrrasumar og vakti mikla lukku . Það mátti með sanni segja að aðdáendur hljómsveitarinnar höfðu engu gleymt og muni því vonandi kætast þegar Birgitta sendir frá sér nýtt efni . Hér má hlusta á nýja lagið .